rejauldu/bengali-wikipedia huggingface dataset:
সাতকানিয়া সরকারি কলেজ চট্টগ্রাম জেলার সাতকানিয়া উপজেলায় অবস্থিত একটি সরকারি স্নাতক কলেজ।  বর্তমানে এই কলেজ চট্টগ্রাম বিশ্ববিদ্যালয়ের অধিভুক্ত।   ইতিহাস  অত্র কলেজটি ১৯৪৯ সালে মোজাফফর আহমদ চৌধুরী প্রতিষ্ঠা করেন। পরবর্তীতে ১৯৮২ সালে কলেজটি সরকারি কলেজে রূপান্তরিত হয়।   কার্যক্রম  বর্তমানে কলেজটিতে উচ্চমাধ্যমিক শ্রেণির পাশাপাশি জাতীয় বিশ্ববিদ্যালয়ের অধীনে ডিগ্রী কোর্স চালু রয়েছে। সম্প্রতি জাতীয় বিশ্ববিদ্যালয়ের অধিনে স্নাতক সম্মান কোর্স চালু করেছে কলেজটি। বর্তমানে পদার্থবিজ্ঞান, রসায়ন, উদ্ভিদবিদ্যা, প্রাণিবিদ্যা, গণিত, বাংলা, দর্শন,ইংরেজি, অর্থনীতি, তথ্য ও যোগাযোগ প্রযুক্তি, হিসাববিজ্ঞান, ব্যবস্থাপনা, রাষ্ট্রবিজ্ঞান, ইতিহাস বিষয়ের উপর স্নাতক সম্মান চালু রয়েছে৷ উচ্চ মাধ্যমিক শাখায় বিজ্ঞান, মানবিক ও ব্যবসায় শিক্ষা বিভাগ চালু আছে।   অবকাঠামো  বর্তমানে কলেজটি ৯.৬০ একর জায়গার ওপর প্রতিষ্ঠিত। সুবিস্তৃত ক্যাম্পাস, খেলার মাঠ, একাডেমিক ও প্রশাসনিক ভবন, গ্রন্থাগার, বিএনসিসি, শিক্ষক ও কর্মচারী কোয়ার্টার, পুকুর, খোলা জায়গা সমৃদ্ধ বিদ্যায়তন এটি।  ব্যবস্থাপনা কলেজটি পরিচালনার জন্য একটি পরিচালনা কমিটি রয়েছে।     বর্তমানে পঠিত কোর্স/ডিগ্রি  উচ্চ মাধ্যমিক  স্নাতক পাস এবং  স্নাতক সম্মান  ভবন এই কলেজের মোট ৬ টি ভবন রয়েছে।   গ্রন্থাগার   এই কলেজের গ্রন্থাগার খুবই সমৃদ্ধ৷এর গ্রন্থাগারটি ঐতিহ্য বহন করে।বর্তমানে এর সুপ্রশস্ত পাঠগৃহ এবং তথ্য বিভাগ রয়েছে যা শিক্ষক  এবং ছাত্রদের নিরিবিলিতে পড়াশোনা করার জন্য খুবই উপযোগী৷    বিভাগ  এই কলেজে বিজ্ঞান,মানবিক ও ব্যবসায় শিক্ষা বিভাগে মোট ১৫ টি বিভাগ চালু আছে৷ যথা:  পদার্থ  রসায়ন  উদ্ভিদবিদ্যা  প্রাণিবিদ্যা     গণিত  ইংরেজি   বাংলা  অর্থনীতি  দর্শন  তথ্য ও যোগাযোগ প্রযুক্তি     হিসাববিজ্ঞান  ব্যবস্থাপনা  রাষ্ট্রবিজ্ঞান  ইতিহাস  ইসলামের ইতিহাস ও সংস্কৃতি  সহ-শিক্ষা কার্যক্রম  বর্তমানে কলেজটিতে অন্তর্ভুক্ত সহ-শিক্ষা কার্যক্রমসমূহ হলোঃ  রোভার স্কাউট  বিএনসিসি  বিতর্ক সংঘ  রেড ক্রিসেন্ট  উল্লেখযোগ্য শিক্ষার্থী বিমল গুহ- কবি ও লেখক, অধ্যাপক : ঢাকা বিশ্ববিদ্যালয়  আরও দেখুন সাতকানিয়া উপজেলার শিক্ষাপ্রতিষ্ঠান  তথ্যসূত্র   বিষয়শ্রেণী:১৯৪৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৪৯-এ পূর্ব পাকিস্তানে প্রতিষ্ঠিত বিষয়শ্রেণী:সাতকানিয়া উপজেলার শিক্ষাপ্রতিষ্ঠান বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয় বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
তাকানাকুই এক ধরনের মারামারির উৎসব যার জন্ম পেরুর কুমবিভিলকাস প্রদেশে* । কুয়েচুয়া ভাষায় তাকানাকুই শব্দটির আক্ষরিক অর্থ একে অন্যকে আঘাত করা।Teofilo Laime Ajacopa, Diccionario Bilingüe Iskay simipi yuyayk'ancha, La Paz, 2007 (Quechua-Spanish dictionary) উৎসবে থাকে নাচ এবং মারামারি যা দিয়ে পুরাতন বিরোধ মীমাংসা করা হয় কিংবা শুধুমাত্র বীরত্ব প্রকাশের জন্য করা হয়।  নিয়মাবলী প্রতিবছর ২৫ ডিসেম্বর ভোরবেলা এই মারামারির উৎসব  আয়োজিত হয়। এই উপলক্ষ্যে কয়েকদিন ধরে মদ্যপান আর নাচগানে শহরে চলে আসে উৎসবের আমেজ। ষোল শতকের তাকি উনকুই নামক প্রতিরোধ আন্দোলনকে সম্মান করে গাওয়া হয় ওয়েইলিয়া নামের বিশেষ ঘরানার সঙ্গীত। হাজার হাজার কণ্ঠে মুখরিত হয় আন্দিজের প্রাচীন গিরিকন্দর। গানগুলোর বিশেষত্ব হচ্ছে প্রতিরোধ, সাহস আর স্বাধীনতা। দখলদার স্প্যানিশদের শাসনের বিরুদ্ধে লড়েছে এসব পাহাড়িদের পূর্বপুরুষেরা। মিছিল করে সবাই জমা হয় কোনো ফাঁকা জায়গায়, পুরুষেরা উচ্চকণ্ঠে গান গায় বিশেষ এক সুরে। প্রতিপক্ষ এসে দেখা করে মাঝের ফাঁকা জায়গায়। চুল টানা আর মাটিতে পড়ে গেলে মারামারি চলবে না। এছাড়া লাথি, ঘুষি সবই বৈধ। অস্ত্র নিষিদ্ধ। রেফারী মারামারি পরিচালনা করেন। কেউ যদি রেফারীর সিদ্ধান্ত পছন্দ না করে, সে আপিল করতে পারে। আপিলে জিতলে আরেক দফা লড়াই চলে। নারী-পুরুষ তো বটেই; বাচ্চা, এমনকি বুড়ো-বুড়িও এই মারামারিতে অংশ নিতে পারে। তবে বিপরীত লিঙ্গের মধ্যে লড়াই করা নিষেধ।  পোশাক তাকানাকুই উৎসবের সময় মানুষ মূলত পাঁচ রকমের পোশাক পরে। উলের তৈরি ঘোড়ায় চড়ার পোশাক, চামড়ার জ্যাকেট আর লাল, সবুজ, হলুদ, সাদা রঙ এর রঙচঙা স্কি মাস্ক হল মাখেনো নামক পোশাকের অংশ। হাতে থাকে মহিষের শিং দিয়ে তৈরি মদের পাত্র। মাখেনা পোশাকের সাথে অনেকে একটি টুপি ব্যবহার করে। টুপির মাথায় কোনো মৃত পাখি বা হরিণের খুলি বসিয়ে  তৈরি করা হয় কুয়ারাওয়াতান্না পোশাক। বেশিরভাগ মানুষ এই পোশাকটাকেই বেছে নেয়।  আরেকটি পোশাক হচ্ছে নেগরো পোশাক। নেগরো পোশাকটা মূলত দাস মালিকদের পোশাকের অনুকরণে বানানো হয়। উঁচু কানাতের চামড়ার বুট, সুন্দর শার্ট, ওয়েস্টকোট ইত্যাদি পরে ঘুরে বেড়ায় নেগরোরা। একটা সময়ে কেবল ধনী লোকেরাই এই পোশাক পরতো। চল্লিশের দশকে পঙ্গপালের ঝাঁক এসে আন্দিজকে ন্যাড়া করে দিয়ে গিয়েছিল। তাদের কথা স্মরণ করেই তৈরি হয়েছে লাঙ্গোস নামের বিচিত্র পোশাক। নানা রকম চকচকে বস্তু দিয়ে বানানো হয় এই পোশাক। হাতে ঝুলিয়ে নিতে হয় মরা একটা পাখি।  এর বাইরে বাকি সব পোশাককে কারা গালো বলা হয় হয়। কারা গালো যারা পরে তারা মিছিলে অংশ নেয়, নাচ, গান, হৈ-হুল্লোড় সবই করে কিন্তু মারামারিতে অংশ নেয় না।  আইন প্রত্যেক মারামারির শেষে হারুক বা জিতুক, প্রতিপক্ষের সাথে করমর্দন ও আলিঙ্গন করতেই হবে। এই সামান্য সৌজন্যটুকুই সরল পাহাড়িদের বিরোধ মেটাবার জন্য যথেষ্ট হয়েছে।  লিমার কর্তারা বেশ কয়েকবার আইন করে তাকানাকুই নিষিদ্ধ করতে চেয়েছিল। কিন্তু পাহাড়িদের প্রতিরোধের মুখে সে পদক্ষেপ বাতিল হয়।  তথ্যসূত্র   বিষয়শ্রেণী:অদ্ভুত খেলা বিষয়শ্রেণী:পেরু বিষয়শ্রেণী:পেরুতে সহিংসতা বিষয়শ্রেণী:আগ্রাসন বিষয়শ্রেণী:ডিসেম্বর উদ্‌যাপন
হবিগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি হবিগঞ্জ জেলায় অবস্থিত জাতীয় সংসদের ২৩৯নং আসন। এ আসনের সর্বশেষ সংসদ সদস্য আমাতুল কিবরিয়া কেয়া চৌধুরী।  সীমানা হবিগঞ্জ-১ আসনটি হবিগঞ্জ জেলার নবীগঞ্জ উপজেলা ও বাহুবল উপজেলা নিয়ে গঠিত।  ইতিহাস  ১৯৮৪ সালে হবিগঞ্জ-১ নির্বাচনী এলাকা গঠিত হয়, যখন বৃহত্তর সিলেট জেলাকে বিভক্ত করে চারটি নতুন জেলা (সিলেট, মৌলভীবাজার, সুনামগঞ্জ, হবিগঞ্জ) গঠিত হয়েছিল। এটি পূর্বে সিলেট-১৬ আসন হিসেবে পরিচিত ছিল।  নির্বাচিত সাংসদ নির্বাচন  সদস্য  দল ১৯৮৬ ইসমত আহমেদ চৌধুরী বাংলাদেশ আওয়ামী লীগ ১৯৮৮ আব্দুল মোছাব্বিরজাতীয় সমাজতান্ত্রিক দল ১৯৯১খলিলুর রহমান চৌধুরী জাতীয় পার্টি ফেব্রুয়ারি ১৯৯৬ শেখ সুজাত মিয়া বাংলাদেশ জাতীয়তাবাদী দল জুন ১৯৯৬ দেওয়ান ফরিদ গাজী বাংলাদেশ আওয়ামী লীগ২০০১দেওয়ান ফরিদ গাজীবাংলাদেশ আওয়ামী লীগ২০০৮দেওয়ান ফরিদ গাজীবাংলাদেশ আওয়ামী লীগ ২০১১ উপ-নির্বাচন শেখ সুজাত মিয়া বাংলাদেশ জাতীয়তাবাদী দল ২০১৪ মোহাম্মদ আব্দুল মুনিম চৌধুরী জাতীয় পার্টি (এরশাদ) ২০১৮ গাজী মোহাম্মদ শাহনওয়াজ বাংলাদেশ আওয়ামী লীগ২০২৪আমাতুল কিবরিয়া কেয়া চৌধুরীস্বতন্ত্র   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ আব্দুল মুনিম চৌধুরী বিনা প্রতিদ্বন্দ্বিতায় নির্বাচিত হন।  দেওয়ান ফরিদ গাজী ২০১০ সালের নভেম্বরে মৃত্যুবরণ করেন। জানুয়ারী ২০১১ সালের উপ-নির্বাচনে বাংলাদেশ আওয়ামী লীগের প্রার্থী মুশফিক হোসেন চৌধুরী ও জাতীয় পার্টির প্রার্থী আব্দুল মুনিম চৌধুরীকে পরাজিত করে, বিএনপির শেখ সুজাত মিয়া নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে হবিগঞ্জ-১  বিষয়শ্রেণী:হবিগঞ্জ জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
২০১৩ বাংলাদেশ চ্যাম্পিয়নশিপ লিগ (পৃষ্টপোষকতা জনিত কারণে প্রিমিয়ার ব্যাংক বাংলাদেশ চ্যাম্পিয়নশিপ লিগ নামে পরিচিত) ১১ ফেব্রুয়ারি ২০১৩ তারিখে শুরু হয়। যেখানে ৮টি দল হোম ও এওয়ে পদ্ধতিতে একে-অপরের সঙ্গে খেলে। চট্টগ্রাম আবাহনী প্রতিযোগিতায় চ্যাম্পিয়ন হয়।  অংশগ্রহণকারী দলসমূহ  নিম্নলিখিত ৮টি ক্লাব ২০১৩ মৌসুমের সময় বাংলাদেশ চ্যাম্পিয়নশিপ লিগে অংশ নেন।   অগ্রনী ব্যাংক স্পোর্টিং ক্লাব, ঢাকা  চট্টগ্রাম আবাহনী, চট্টগ্রাম  ঢাকা ইউনাইটেড, ঢাকা  ফরাশগঞ্জ স্পোর্টিং ক্লাব, ঢাকা  রহমতগঞ্জ এমএফএস, ঢাকা  উত্তর বারিধারা স্পোর্টিং ক্লাব, ঢাকা  ভিক্টোরিয়া স্পোর্টিং ক্লাব, ঢাকা  ওয়ারী ক্লাব, ঢাকা  এই মৌসুমে মোট ২টি মাঠে খেলা হয়। মাঠগুলি হল-  বীরশ্রেষ্ঠ শহীদ সিপাহী মোস্তফা কামাল স্টেডিয়াম, ঢাকা  এম এ আজিজ স্টেডিয়াম, চট্টগ্রাম  চূড়ান্ত অবস্থান     তথ্যসূত্র  লিগ বিষয়শ্রেণী:২০১৩ ঘরোয়া ফুটবল লিগ বিষয়শ্রেণী:বাংলাদেশ চ্যাম্পিয়নশিপ লিগের মৌসুম বিষয়শ্রেণী:২০১৩-এ বাংলাদেশী ফুটবল
বাঁকুড়া জংশন রেলওয়ে স্টেশন (আইআর কোড-বিকিউএ) দক্ষিণ পূর্ব রেলওয়ের আদ্রা রেল বিভাগের অধীনে খড়গপুর–বাঁকুড়া–আদ্রা রেলপথ এবং বাঁকুড়া দামোদর রেলওয়ে (বাঁকুড়া-মাসগ্রাম) রুটের একটি রেলওয়ে জংশন স্টেশন। এটি ভারতের পশ্চিমবঙ্গ রাজ্যের বাঁকুড়া জেলার বাঁকুড়া শহরে লালবাজারে অবস্থিত।  এই রুটের সমস্ত লোকাল এবং এক্সপ্রেস ট্রেনগুলি বাঁকুড়া রেলস্টেশনে থামে। ভুবনেশ্বর নতুনদিল্লি রাজধানী এক্সপ্রেসটি এখানে দাঁড়ায়। স্টেশনে যাত্রীবাহী ট্রেনের তিনটি প্লাটফর্ম এবং পণ্য ট্রেনের জন্য দুটি পণ্য পরিবহনের ছাউনি রয়েছে। জল সরবরাহের ব্যবস্থা ও সংখ্যক খাবারের দোকান রয়েছে স্টেশনে।  স্টেশনটি খুব সুন্দর সঞ্চালিত অঞ্চল রয়েছে। দিল্লি, কলকাতা, রাঁচি, ভুবনেশ্বর, চেন্নাই, ব্যাঙ্গালোরের মতো সমস্ত বড় শহরগুলি বাঁকুড়া জংশনের সাথে ভালভাবে সংযুক্ত।   ইতিহাস  খড়গপুর–বাঁকুড়া–আদ্রা রেলপথটি ১৯০১ সালে খোলা হয়। বাঁকুড়া জংশন রেলস্টেশন'সহ এই রেলপথটি ১৯৯৭ -৯৮ সালে বিদ্যুতায়িত হয়। বাঁকুড়া ও বর্ধমান জেলার  বাঁকুড়া এবং রায়নগরকে সংযোগকারী পুরানো মিটার গেজ বাঁকুড়া – দামোদর রেলপথ (যাকে বাঁকুড়া দামোদর নদী রেলওয়েও বলা হয়) ১৯১৬-১১সালের মধ্যে ট্রেন চলাচলের জন্য উন্মুক্ত করা হয়। ২০০৫ সালে, বাঁকুড়া – মাসগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। পুরো ট্র্যাকটি ২০১৮-১৯ সালে বিদ্যুতায়িত হয়।  তথ্যসূত্র  বিষয়শ্রেণী:বাঁকুড়া জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:বাঁকুড়া
ফিলিপ্পো কালিশ্তে মানে (, ; জন্ম: ৮ মার্চ ২০০৫; ফিলিপ্পো মানে নামে সুপরিচিত) হলেন একজন ইতালীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ডের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০২১ সালে, মানে ইতালি অনূর্ধ্ব-১৭ দলের হয়ে ইতালির বয়সভিত্তিক পর্যায়ে অভিষেক করেছেন।  প্রারম্ভিক জীবন ফিলিপ্পো কালিশ্তে মানে ২০০৫ সালের ৮ই মার্চ তারিখে ইতালির মাগেন্তায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মানে ইতালি অনূর্ধ্ব-১৭, ইতালি অনূর্ধ্ব-১৯ এবং ইতালি অনূর্ধ্ব-২০ দলের হয়ে খেলার মাধ্যমে ইতালির প্রতিনিধিত্ব করেছেন। ২০২১ সালের ১১ই আগস্ট তারিখে তিনি সুইজারল্যান্ড অনূর্ধ্ব-১৭ দলের বিরুদ্ধে ম্যাচে ইতালি অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3640906  তথ্যসূত্র  বহিঃসংযোগ              বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-১৭ আন্তর্জাতিক ফুটবলার বিষয়শ্রেণী:ইতালির অনূর্ধ্ব-১৯ আন্তর্জাতিক ফুটবলার বিষয়শ্রেণী:বরুসিয়া ডর্টমুন্ড ২-এর খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:সেনেগালীয় বংশোদ্ভূত ইতালীয় ব্যক্তি বিষয়শ্রেণী:পুরুষ ফুটবল রক্ষণভাগের খেলোয়াড়
অশেষ মল্ল (; জন্ম: ১৯৫৪, ধানকুটা, নেপাল) একজন নাট্যকার, থিয়েটার পরিচালক, সর্বানম থিয়েটার গ্রুপের সহ-প্রতিষ্ঠাতা এবং শৈল্পিক পরিচালক। তিনি নেপালের পথনাটকের পথিকৃৎ।  Hutt, Michael and Hutt, Michael J. "Himalayan voices: an introduction to modern Nepali literature." University of California Press, 1991. Page 153. .  Herbert, Ian and Leclercq, Nicole "The world of theatre: an account of the world's theatre seasons 1999-2000." Routledge, 2003. . Page 247.  "Fighting for peace in Nepal," AlJazeera, November 13, 2007. retrieved October 12, 2010   Adhikari, Sharada "Nepali theatre: Growing with the audience," The Himalayan, August 22, 2010. Retrieved October 12, 2010   তথ্যসূত্র    বহিঃসংযোগ    https://web.archive.org/web/20100520015953/http://sarwanam.org/ab_members.php  বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কাঠমান্ডু জেলার ব্যক্তি বিষয়শ্রেণী:নেপালি নাট্যকার বিষয়শ্রেণী:সাজা পুরস্কার বিজয়ী বিষয়শ্রেণী:নেপালি থিয়েটার পরিচালক বিষয়শ্রেণী:ধনকুটা জেলার ব্যক্তি
আর্সেনাল স্টেডিয়াম দক্ষিণ লন্ডনের হাইবারিতে অবস্থিত একটি ফুটবল মাঠ। ৬ই সেপ্টেম্বর, ১৯১৩ সাল থেকে ২০০৬ সাল পর্যন্ত এটি ছিল আর্সেনালের নিজেদের মাঠ। স্থানের নাম হাইবারি হওয়াতে স্টেডিয়ামটি হাইবারি নামে বেশি পরিচিত। স্টেডিয়ামটির নকশা করেছেন তৎকালীন বিখ্যাত ফুটবল স্থপতি আরকিবাল্ড লেইতচ। নকশা ছিল সেই সময়কার ইংল্যান্ডের অন্য সকল মাঠের অনুরূপ। তিনদিকে খোলা গ্যালারি এবং একদিকে আশ্রয় শিবির। ১৯৩০ সালে মাঠে বিশাল আকারের পরিবর্তন আনা হয়। পূর্ব এবং পশ্চিম দিকে নতুন আর দেকো, নর্থ ব্যাংক এবং ক্লক এন্ড গ্যালারির ছাদ তৈরি করা হয়। তখন মাঠটি ৬০,০০০ দর্শক ধারণ ক্ষমতা সম্পন্ন ছিল। ১৯৯০ সাল পর্যন্ত মাঠটিতে সর্বোচ্চ ৫৭,০০০ দর্শক খেলা দেখতে পারতো। পরে টেইলর রিপোর্ট এবং প্রিমিয়ার লীগের নিয়ম অনুসারে কর্তৃপক্ষ সম্পূর্ণ গ্যালারিতে আসন স্থাপন করতে বাধ্য হয়। ধারণ ক্ষমতা তখন নেমে আসে ৩৮,৪১৯ জনে। ধারণ ক্ষমতা আরও কমে যায় যখন চ্যাম্পিয়ন্‌স লীগের ম্যাচ আয়োজন করার জন্য অতিরিক্ত বিজ্ঞাপন মঞ্চ তৈরি করা হয়। হাইবারি স্টেডিয়ামের সম্প্রসারণ এর আশেপাশের জায়গার মালিকদের বিরোধিতার ফলে সম্ভব ছিলনা। যা ছিল ক্লাবটির সর্বোচ্চ রাজস্ব আদায়ের পথে একটি বিরাট বাধা। এতসব সীমাবদ্ধতার কথা চিন্তা করে আর্সেনাল ১৯৯৯ সালে ৬০,০০০ আসন সংখ্যা বিশিষ্ট অ্যাশবুরটন (পরবর্তীরে এমিরেট্‌স স্টেডিয়াম) তৈরি করার পরিকল্পনা হাতে নেয়। ২০০৬ সালে এমিরেট্‌স স্টেডিয়াম তৈরি শেষ হবার পর ক্লাবটি আবাসন প্রকল্পের হাতে মাঠটি ছেড়ে দেয়।   তথ্যসূত্র   বিষয়শ্রেণী:আর্সেনাল ফুটবল ক্লাব বিষয়শ্রেণী:লন্ডনের খেলার ভেন্যু বিষয়শ্রেণী:ইংল্যান্ডের ফুটবল ভেন্যু বিষয়শ্রেণী:১৯৩২-এর স্থাপত্য বিষয়শ্রেণী:১৯৩৬-এর স্থাপত্য বিষয়শ্রেণী:১৯৯৩-এর স্থাপত্য বিষয়শ্রেণী:ইংল্যান্ডের স্টেডিয়াম বিষয়শ্রেণী:১৯১৩-এ প্রতিষ্ঠিত বিষয়শ্রেণী:প্রিমিয়ার লীগের মাঠ বিষয়শ্রেণী:প্রিমিয়ার লিগের মাঠ বিষয়শ্রেণী:অলিম্পিক ফুটবল মাঠ বিষয়শ্রেণী:ইংল্যান্ডের বিলুপ্ত ফুটবল মাঠ
অঞ্জনা সুখানী (, ) হলেন একজন ভারতীয় চলচ্চিত্র অভিনেত্রী এবং মডেল যিনি প্রধানত বলিউড এর ছায়াছবিতে অভিনয় করে থাকেন।   প্রাথমিক জীবন  অঞ্জনা জয়পুরের একটি হিন্দু পরিবারের জন্মগ্রহণ করেন। তিনি মুম্বাইয়ের কমলা উচ্চ বিদ্যালয় থেকে স্কুল জীবন শুরু করেছিলেন। তিনি কার্ডিফ মেট্রোপলিটন ইউনিভার্সিটি, যুক্তরাজ্য থেকে আন্তর্জাতিক ব্যবসা বিষয়ে ম্যানেজমেন্ট ডিগ্রী সম্পন্ন করেন। তার বোন মীনা সুখানী "বাচনা অ্যায় হাসিনো" চলচ্চিত্রে অভিনয়ের মাধ্যমে তার বলিউডে অভিষেক ঘটে।   চলচ্চিত্রের তালিকা   বছর  চলচ্চিত্র  ভূমিকা  ভাষা  নোট ২০০২  না তুম জানো না হাম   হিন্দি  অভিষেক হওয়া চলচ্চিত্র ২০০৫  হাম দাম  রিতু জোশি  হিন্দি  না ওপিরি  মধু  তেলুগু  ২০০৬  সুন জারা  তৃষা  হিন্দি  জানা: লেটস ফল ইন লাভ  মধু সুখানী  হিন্দি  ২০০৭  সালাম-ই-ইশক: এ ট্রিবিউট টু লাভ  অঞ্জলি  হিন্দি ২০০৮  সানডে  রিতু  হিন্দি  দে তালি  আনিতা  হিন্দি  গোলমাল রিটার্ন  ডেইজি পাসিসিয়া  হিন্দি    তথ্যসূত্র    বহিঃসংযোগ      বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:রাজস্থানের নারী মডেল বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জয়পুরের অভিনেত্রী
ইলা ওলেগোভিচ কুতেপভ (; জন্ম: ২৯ জুলাই ১৯৯৩) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি স্পার্তাক মস্কো এবং রাশিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন,   আন্তর্জাতিক ক্যারিয়ার  ২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।   সম্মাননা   ক্লাব  স্পার্তাক মস্কো  রুশ প্রিমিয়ার লিগ: ২০১৬–১৭  রুশ সুপার কাপ: ২০১৭   তথ্যসূত্র    বহিঃসংযোগ    Player page by sportbox.ru  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:রুশ ফুটবলার বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল ক্লাব স্পার্তাক মস্কোর খেলোয়াড় বিষয়শ্রেণী:ফুটবল ক্লাব স্পার্তাক-২ মস্কোর খেলোয়াড় বিষয়শ্রেণী:ফুটবল ক্লাব তোরপেদো মস্কোর খেলোয়াড় বিষয়শ্রেণী:রুশ ফুটবল জাতীয় লিগের খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:রাশিয়ার আন্তর্জাতিক যুব ফুটবলার বিষয়শ্রেণী:রাশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:রাশিয়ার আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
শু'আইব বিন সালেহ ( ফার্সি : شعیب بن صالح)  অথবা সালেহ-ইবন-শু'আইব  (অথবা শু'আইব ইবনে সালেহ)   আল-মাহদীর পুনরুত্থানের পূর্বে বিদ্রোহ করবেন বলে ভবিষ্যদ্বাণী করা হয়েছে এবং কিছু ইসলামী বর্ণনা অনুসারে, তার অভ্যুত্থান শিয়া ইসলামের দ্বাদশ এবং শেষ ইমাম, মাহদীর পুনরুত্থানের লক্ষণগুলোর মধ্যে একটি।   বৈশিষ্ট্য  ইসলামি বর্ণনা অনুসারে,   শু'আইব ইবনে সালেহকে "একজন হালকা বাদামী চামড়ার যুবক  যার দাড়ি কম ছিল হিসেবে বর্ণনা করা হয়;  এবং পাশাপাশি তাকে বনু-তামিম  অথবা তাদের একজন দাস হিসেবে গণ্য করা হয়।" শু'আইবের সৈন্য সংখ্যা ৪,০০০ বলে জানা যায় এবং তাকে বনু হাশিম থেকে আগত (খোরাসানী) এক ব্যক্তি ধরা হয় যাকে পুনরুত্থানের সেনাপতি হিসেবে বর্ণনা করা হয়।   বিদ্রোহ  হাদিস অনুসারে,   (খোরাসান থেকে) বিদ্রোহের সূচনা হবে শু'আইব ইবনে সালেহের নেতৃত্বে।  তাঁর বিদ্রোহ রে,  সমরকন্দ,  নিশাপুর,  অথবা তালেকান থেকে পরিচালিত হবে বলে মনে করা হয়।  এতে আরও উল্লেখ করা হয়েছে যে: শু'আইব ইবনে সালেহের সৈন্যরা কালো পতাকা ধারণ করে, কালো বাঁড়ার আংটি  এবং সাদা পোশাক পরে। এর পাশাপাশি, তারা সুফিয়ানীর বিরুদ্ধে যুদ্ধ করবে এবং তার সেনাবাহিনীকে পরাজিত করবে, তারপর তারা বাইতুল মোকাদ্দাস (জেরুসালেম) এর দিকে অগ্রসর হবে; এবং আল-মাহদীর জন্য শাসন প্রতিষ্ঠা করবে।  হাদিসের উপর ভিত্তি করে, শু'আইব ইবনে সালেহের পুনরুত্থান এবং আল-মাহদীর পুনরুত্থানের মধ্যে সময়কাল ৭২ মাস;  এবং শু'আইব ইবনে সালেহের বিদ্রোহ আওফ-আল-সিলমির বিদ্রোহের পরে  এবং একইভাবে সুফিয়ানীর বিদ্রোহের আগে হবে।   সাইয়্যেদ খোরাসানী  শু'আইব ইবনে সালেহ   রে শহরের হবে বলে (বেশিরভাগ) হাদিসে বর্ণিত হয়েছে এবং উল্লেখ করা হয়েছে যে তিনি সাইয়্যেদ খোরাসানির সাথে থাকবেন যার ইরানীদের উপর রাজনৈতিক নেতৃত্ব রয়েছে। বর্ণনা অনুসারে, তারা আল-মাহদীর হাতে ইসলামের পতাকা সমর্পণ করতে চলেছে। একইভাবে, তারা আল-মাহদীর আন্দোলনে তাদের বাহিনী নিয়ে অংশগ্রহণ করবে। খোরাসানী এবং শু'আইবকে আল-মাহদীর নির্দিষ্ট সাথীদের মধ্যে বসতি স্থাপন করা হবে এবং শু'আইব ইবনে সালেহকে আল-মাহদীর সমস্ত বাহিনীর সেনাপতি হিসেবে নিযুক্ত করা হবে।   আরো দেখুন    মাহদী  সুফিয়ানী  গুপ্তচরবৃত্তি  খাসফ আল-বাইদা'  সৈয়দ খোরাসানী  আল-ইয়ামানি (শিয়া ধর্ম)  আকাশ থেকে আওয়াজ।  আল-মাহদীর পুনরাবির্ভাব  নফসে জাকিয়া (পবিত্র আত্মা)  আল-মাহদীর পুনরাবির্ভাবের লক্ষণসমূহ   তথ্যসূত্র   বিষয়শ্রেণী:মাহদীবাদ বিষয়শ্রেণী:ইসলামি পরকালবিদ্যা বিষয়শ্রেণী:শিয়া ইসলাম বিষয়শ্রেণী:ইসলামি পরিভাষা বিষয়শ্রেণী:শিয়া ইমাম
কীর্তনখোলা নদী  বাংলাদেশের দক্ষিণ-পশ্চিমাঞ্চলের বরিশাল এবং ঝালকাঠি জেলার একটি নদী। নদীটির দৈর্ঘ্য ১৬০ কিলোমিটার, গড় প্রস্থ ৪৯৭ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কীর্তনখোলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২১।, বাংলাপিডিয়া। এই নদীর তীরে বরিশাল শহর অবস্থিত। এই নদীর নাম অনুসারে বরিশাল বিশ্ববিদ্যালয়ে কীর্তনখোলা হল রুম রয়েছে। এই নদীর তীর ঘেষে রয়েছে দক্ষিণাঞ্চলের সর্বোচ্চ বিদ্যাপীঠ বরিশাল বিশ্ববিদ্যালয়  প্রবাহ কীর্তনখোলা নদীর শুরু হয়েছে বরিশাল জেলার শায়েস্তাবাদ হতে। গজালিয়ার কাছে গিয়ে এটি পতিত হয়েছে গাবখান খালে। কীর্তনখোলা মূলত আড়িয়াল খাঁ নদের একটি শাখা। আড়িয়াল খাঁর উৎপত্তি পদ্মা থেকে। বরিশাল ঘেঁষে কীর্তনখোলা নদী পশ্চিমে এগিয়ে নলছিটি থানার পাশ দিয়ে বয়ে গেছে। সেই সঙ্গে পরিচিতি পেয়েছে নাম। একটি অংশ ধানসিড়ি নাম নিয়ে কচা নদীতে গিয়ে মিশেছে। অপর অংশ মিলেছে বিষখালী নদীতে।  শায়েস্তাবাদ হতে নলছিটি অবধি নদীর দৈর্ঘ্য প্রায় ২১ কিলোমিটার। এ জায়গায় নদীটির প্রস্থ প্রায় আধা কিলোমিটার। ব্রিটিশ আমলে এটি আরো বেশি প্রমত্তা ছিলো, সেসময়ে এর প্রস্থ ছিলো ১ কিলোমিটারের মতো। গত ১ শতাব্দী ধরে চর পড়ে কীর্তনখোলার প্রস্থ কমে গেছে। এর পাশাপাশি পলি পড়ে নদীটির নাব্যতাও হ্রাস পেয়েছে। Kirtankhola River, বাংলাপিডিয়া।  কীর্তনখোলা নদীর তীরে বরিশাল নৌ বন্দর অবস্থিত, যা বাংলাদেশের ২য় বৃহত্তম নদী-বন্দর।Kirtonkhola River lose navigability threatening Barisal River Port, ফিনান্সিয়াল এক্সপ্রেস, বাংলাদেশ, ৭ অক্টোবর, ২০০৭।   ইতিহাস   নামকরণ  স্থানীয়ভাবে নদীর নামকরণ নিয়ে দু/তিনটি বক্তব্য শোনা যায়। নদীর পার ঘেঁষেই শহরের সবচেয়ে পুরনো হাট রয়েছে। প্রচলিত রয়েছে, সেখানে কীর্তনের উৎসব হতো। সেই থেকে এই নদীর নাম হয়েছে কীর্তনখোলা। কেউ কেউ হাটখোলায় স্থায়ীভাবে কীর্তনের দল বসবাস করার কারণে এর নাম কীর্তনখোলা হয়েছে বলে মনে করেন। তবে নদীর নামকরণের সঙ্গে কীর্তনের কিংবা কীর্তনীয়দের যে একটা সম্পর্ক রয়েছে তা নিশ্চিত। কৃষ্ণলীলার কাহিনী নিয়ে কীর্তনীয়রা গানে মেতে থাকতেন। কৃষ্ণ রাধাকে নিয়ে যমুনা নদীতে লীলায় মেতে উঠতেন। বরিশালে যমুনা না থাকলেও কীর্তনখোলা নদীই যেন রাধা-কৃষ্ণের অমর প্রেমের গাথা হয়ে আছে।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:বরিশাল জেলার নদী বিষয়শ্রেণী:ঝালকাঠি জেলার নদী বিষয়শ্রেণী:বরিশাল সদর উপজেলা বিষয়শ্রেণী:নলছিটি উপজেলা বিষয়শ্রেণী:বাংলাদেশের নদী বিষয়শ্রেণী:বঙ্গোপসাগর বিষয়শ্রেণী:বরিশাল বিষয়শ্রেণী:বরিশাল জেলা
জর্জ জন বোনর (; জন্ম: ২৫ ফেব্রুয়ারি, ১৮৫৫ - মৃত্যু: ২৭ জুন, ১৯১২) নিউ সাউথ ওয়েলসের বাথহার্স্ট এলাকায় জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৮৮০ থেকে ১৮৮৮ মেয়াদে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ব্যাটিংয়ের সময় খুব জোরে বল মারার জন্য খ্যাতি অর্জন করেন। এইভাবে ব্যাটিং করে তিনি অনেকবার বড় ধরনের রানও সংগ্রহ করেছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়েও তিনি পারদর্শিতা দেখিয়েছেন। ঘরোয়া প্রথম-শ্রেণীর ক্রিকেটে ভিক্টোরিয়া, নিউ সাউথ ওয়েলস ও মেলবোর্নের প্রতিনিধিত্ব করেন জর্জ বোনর।   খেলোয়াড়ী জীবন  ১৮৮০ সালে ইংল্যান্ডে প্রথমবারের মতো অনুষ্ঠিত টেস্টের মাধ্যমে তার অভিষেক ঘটে। ৬ ফুট ৬ ইঞ্চি উচ্চতার অধিকারী বোনর তার শক্তিশালী ব্যাটিংয়ে পরিচিতি লাভ করলেও সবসময় প্রচুর রান সংগ্রহ করতে পারেননি। ১৮৮০ সালে ইংল্যান্ডের বিরুদ্ধে ওভাল টেস্টে তিনি একটি বল এতোটাই জোরে ও উঁচুতে মেরেছিলেন যে জিএফ গ্রেস অনেক দৌঁড়ে বাউন্ডারি সীমানা থেকে তা ধরেন। ইতোমধ্যে অবশ্য বোনর ও তার সঙ্গী তিনটি রান দৌঁড়ে সংগ্রহ করে ফেলেছিলেন। পরবর্তীকালে গ্রেস বলেছিলেন যে, বল হাতের মুঠোতে আসার আগে তার হৃৎপিণ্ড থেমে গিয়েছিল।  ১৮৮২-৮৩ মৌসুমে সফরকারী ইংল্যান্ড দলের মধ্যকার মেলবোর্নে অনুষ্ঠিত টেস্টে ইংরেজ বোলার বিলি বেটসের তৃতীয় শিকারে পরিণত হয়ে তাকে হ্যাট্রিক পূর্ণ করতে সহায়তা করেন। ২০ জানুয়ারি, ১৮৮৩ তারিখে অনুষ্ঠিত ঐ টেস্টে বিলি বেটস অস্ট্রেলীয় পার্সি ম্যাকডোনেলকে বোল্ড, জর্জ গিফেনকে কট এন্ড বোল্ড এবং জর্জ বোনরকে ওয়াল্টার রিডের গ্লাভসে কট আউটের মাধ্যমে এ কৃতিত্ব গড়েছিলেন।   দেহাবসান  জীবনের শেষদিকের বছরগুলোয় বোনরের হৃদজনিত সমস্যায় ভোগেন। তারপরও তিনি ব্যবসায়িক কর্মকাণ্ডে জড়িত ছিলেন। ব্যক্তিগত জীবনে চিরকুমার ছিলেন তিনি। অতঃপর ২৭ জুন, ১৯১২ তারিখে ৫৭ বছর বয়সে নিউ সাউথ ওয়েলসের ইস্ট অরেঞ্জে হৃদজনিত কারণে তার দেহাবসান ঘটে।   তথ্যসূত্র    আরও দেখুন   বিলি মারডক  অস্ট্রেলিয়া জাতীয় ক্রিকেট দল  টেস্ট ক্রিকেটে হ্যাট্রিকের তালিকা   বহিঃসংযোগ        বিষয়শ্রেণী:১৮৫৫-এ জন্ম বিষয়শ্রেণী:১৯১২-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:মেলবোর্ন ক্রিকেট ক্লাবের ক্রিকেটার বিষয়শ্রেণী:সেন্ট্রাল টেবলল্যান্ডসের ব্যক্তিত্ব বিষয়শ্রেণী:নিউ সাউথ ওয়েলস থেকে আগত ক্রিকেটার
ফোদে দুকুরে (; জন্ম: ৩ ফেব্রুয়ারি ২০০১) হলেন একজন মালীয় পেশাদার ফুটবল খেলোয়াড়। তিনি বর্তমানে ফরাসি ক্লাব রেড স্টার এবং মালি জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।  ২০২৩ সালে, দুকুরে মালি অনূর্ধ্ব-২৩ দলের হয়ে মালির বয়সভিত্তিক পর্যায়ে অভিষেক করেছেন।  প্রারম্ভিক জীবন ফোদে দুকুরে ২০০১ সালের ৩রা ফেব্রুয়ারি তারিখে মালির বামাকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল দুকুরে মালি অনূর্ধ্ব-২৩ দলের হয়ে খেলার মাধ্যমে মালির প্রতিনিধিত্ব করেছেন। ২০২৩ সালের ২৫শে জুন তারিখে তিনি গ্যাবন অনূর্ধ্ব-২৩ দলের বিরুদ্ধে ম্যাচে মালি অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4092985 দুকুরে ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মালি অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:মালীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রেড স্টার ফুটবল ক্লাবের খেলোয়াড় বিষয়শ্রেণী:মালির আন্তর্জাতিক যুব ফুটবলার বিষয়শ্রেণী:মালির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মালির আন্তর্জাতিক ফুটবলার বিষয়শ্রেণী:ফুটবল ফুলব্যাক বিষয়শ্রেণী:স্তাদ দে রেঁসের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিজয়কুমার নাভাল পাতিল (জন্ম: ৫ সেপ্টেম্বর ১৯৪২, নাভরি, ধুলে) ভারতের মহারাষ্ট্র রাজ্যের ধুলে (লোকসভা কেন্দ্র) থেকে ৬ষ্ঠ লোকসভার সদস্য ছিলেন।  তিনি ইরানডল (লোকসভা কেন্দ্র) থেকে ৭ম, অষ্টম এবং দশম লোকসভা নির্বাচিত হয়েছিলেন।  তিনি দক্ষিণ কাশ্মীর থেকেও নির্বাচন করেছেন।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের লোকসভা সদস্য বিষয়শ্রেণী:মহারাষ্ট্রের রাজনীতিবিদ বিষয়শ্রেণী:ষষ্ঠ লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:ধুলে জেলার ব্যক্তিত্ব